CELEX: 62013CB0142
Language: da
Date: 2014-03-27 00:00:00
Title: Sag C-142/13: Domstolens kendelse (Tiende Afdeling) af 27. marts 2014 — Bright Service SA mod Repsol Comercial de Produtos Petrolíferos SA (anmodning om præjudiciel afgørelse fra Audiencia Provincial de Barcelona — Spanien) (Præjudiciel forelæggelse — Domstolens procesreglements artikel 99 — karteller — artikel 81 EF — aftale om eksklusivkøb — fritagelse — forordning (EØF) nr. 1984/83 — fritaget aftale — forordning (EF) nr. 2790/1999 — ikke fritaget aftale — tidsmæssige virkninger fritagelsen)

16.6.2014   
            
            
               DA
            
            
               Den Europæiske Unions Tidende
            
            
               C 184/4
            
         Domstolens kendelse (Tiende Afdeling) af 27. marts 2014 — Bright Service SA mod Repsol Comercial de Produtos Petrolíferos SA (anmodning om præjudiciel afgørelse fra Audiencia Provincial de Barcelona — Spanien)
   (Sag C-142/13) (1)
   
   ((Præjudiciel forelæggelse - Domstolens procesreglements artikel 99 - karteller - artikel 81 EF - aftale om eksklusivkøb - fritagelse - forordning (EØF) nr. 1984/83 - fritaget aftale - forordning (EF) nr. 2790/1999 - ikke fritaget aftale - tidsmæssige virkninger fritagelsen))
   2014/C 184/05
   Processprog: spansk
   
      Den forelæggende ret
   
   Audiencia Provincial de Barcelona
   
      Parter i hovedsagen
   
   
      Sagsøger: Bright Service SA
   
      Sagsøgt: Repsol Comercial de Produtos Petrolíferos SA
   
      Sagens genstand
   
   Anmodning om præjudiciel afgørelse — Audiencia Provincial de Barcelona — fortolkning af Kommissionens forordning (EØF) nr. 1984/83 af 22. juni 1983 om anvendelse af traktatens artikel 85, stk. 3, på kategorier af eksklusive købsaftaler (EFT L 173, s. 5) og artikel 3, stk. 1, artikel 5, litra a), og artikel 12, stk. 2, i Kommissionens forordning (EF) nr. 2790/1999 af 22. december 1999 om anvendelse af EF-traktatens artikel 81, stk. 3, på kategorier af vertikale aftaler og samordnet praksis (EFT L 336, s. 21) — tidsmæssige virkninger — aftale om eneforhandling af motorbrændstoffer og andre brændstoffer mellem en leverandør og indehaveren af en tankstation — aftale indgået i henhold til forordning nr. 1984/83 med virkninger efter ikrafttrædelsen af forordning nr. 2790/1999 — aftale, der ikke opfylder betingelserne i de to forordninger
   
      Konklusion
   
   Artikel 12, stk. 2, i Kommissionens forordning (EF) nr. 2790/1999 af 22. december 1999 om anvendelse af traktatens artikel 81, stk. 3, på kategorier af vertikale aftaler og samordnet praksis skal fortolkes således, at en aftale, som var i kraft den 31. maj 2000, som omfattede en konkurrenceklausul, og som opfyldte betingelserne for fritagelse i Kommissionens forordning (EØF) nr. 1984/83 af 22. juni 1983 om anvendelse af traktatens artikel 85, stk. 3, på kategorier af eksklusive købsaftaler, som ændret ved Kommissionens forordning (EF) nr. 1582/97 af 30. juli 1997, men som ikke opfyldt betingelserne for fritagelse i henhold til forordning nr. 2790/1999, er i henhold til nævnte artikel 12, stk. 2, alene fritaget fra anvendelsesområdet for artikel 81, stk. 1, EF indtil den 31. december 2001.
   
      (1)  EUT C 178 af 22.06.2013.